smcproject/ml-wiki-sentences huggingface dataset:
മണ്ണുകൊണ്ടുണ്ടാക്കിയ കട്ടകളും മരം കൊണ്ടുള്ള ഘടനയുമാണ് ഈ വീടുകൾക്ക്.
ആദ്യ കാഴ്ചയിൽ നാഷി വീടുകൾ അപരിഷ്‌കൃതവും വളരെ ലളിതവുമായാണ് തോന്നുക.
എന്നാൽ, അടുത്തു ചെന്നുള്ള പരിശോധനയിൽ ഇവ വിപുലമായതും അതിലോലമായ മാതൃകകളുള്ള ജാലകങ്ങളും വാതിലുകളും ഉള്ളതും ഭദ്രമായ തൂണുകളും തൂണുകളെ ശക്തിപ്പെടുത്തുന്ന സപ്പോർട്ടുകൾ അടങ്ങിയതും വളരെ സൗകര്യപ്രദമായ വായു സഞ്ചാരമുള്ള പരിസ്ഥിതിയിൽ നിർമ്മിച്ചവയുമാണ് ഇവ എന്ന് ബോധ്യപ്പെടും.
നാഷി ക്ഷേത്രങ്ങൾ കൊത്തുപണികൾ കൊണ്ട് അലങ്കരിച്ച കഴുക്കോലുകൾ, ആർച്ചുകൾ, ചുമർ ചിത്രങ്ങൾ എന്നിവകൊണ്ട് അലങ്കരിച്ചതാണ്.
പലപ്പോഴും പുരാതന ഡോങ്ബ ബുദ്ധ സ്വാധീനങ്ങളുടെ സങ്കലനങ്ങളും ഈ ക്ഷേത്രങ്ങളിൽ കാണുന്നുണ്ട്.
ഇതിഹാസ കാവ്യങ്ങൾ, നർത്തകർ, യോദ്ധാക്കൾ, മൃഗങ്ങൾ, പക്ഷികൾ, പൂപ് എന്നിവയെ എല്ലാം അലങ്കാരങ്ങളുടെ പ്രമേയങ്ങളാവാറുണ്ട്.
ചുമർ ചിത്രങ്ങളിൽ ഡോങ്ബ ദൈവങ്ങളെ ചിത്രീകരിച്ചിരിക്കും.
കൂടാതെ, പ്രത്യേകതരം ബുദ്ധമത തീമുകൾ, ഹാൻ ചൈനീസ് വ്യാഖ്യനങ്ങളിൽ നിന്നുള്ളവയായിരിക്കും ചിത്രീകരിച്ചിരിക്കുക.
ഇതിന് നല്ല ഉദാഹരണമാണ് ദെൽവാഡ ക്ഷേത്രം.
നാഷണൽ ഹെറാൾഡ് കേസ്
സോണിയാ ഗാന്ധിക്കും , മകൻ രാഹുൽ ഗാന്ധിക്കുമെതിരേ സുബ്രമണിയൻ സ്വാമി ഡെൽഹി ഹൈക്കോടതിയിൽ കൊടുത്തിരിക്കുന്ന ഒരു കേസാണ് നാഷണൽ ഹെറാൾഡ് കേസ്.
സോണിയാ ഗാന്ധിയും മകൻ രാഹുൽ ഗാന്ധിയും അവരുടെ വിധേയരും ചേർന്ന്, കോടിക്കണക്കിനു രൂപയുടെ സ്വത്തുള്ള എ.ജെ.എൽ എന്ന കമ്പനിയെ യങ് ഇന്ത്യ എന്നൊരു കമ്പനി രൂപീകരിച്ച് തട്ടിയെടുത്തു എന്നാണ് സുബ്രഹ്മണ്യം സ്വാമി ആരോപിക്കുന്നത്.
നാഷണൽ ഹെറാൾഡ് ദിനപത്രത്തിന്റെ ഉടമസ്ഥരായ അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിക്ക്, ഇന്ത്യൻ നാഷണൽ കോൺഗ്രസ്സ് 90 കോടി ഇന്ത്യൻ രൂപ പലിശ രഹിത വായ്പയായി കൊടുത്തുവെന്നും, ഈ തുക ഇതു വരെ തിരിച്ചടച്ചിട്ടില്ലെന്നും സ്വാമിയുടെ പരാതിയിൽ പറയുന്നു.
ഇത് വരുമാന നികുതി നിയമത്തിലെ , 269T വകുപ്പു പ്രകാരം കുറ്റകരമാണെന്നും മെട്രോപോലിറ്റൻ മജിസ്ട്രേറ്റിനു മുമ്പാകെ കൊടുത്ത പരാതിയിൽ സ്വാമി ആരോപിക്കുന്നു.
2010 ൽ അഞ്ചു ലക്ഷം രൂപാ മൂലധനം കൊണ്ടു രൂപീകരിച്ച യങ് ഇന്ത്യ എന്ന കമ്പനി കോടിക്കണക്കിനു രൂപയുടെ സ്വത്തുള്ള അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിയെ കൈവശപ്പെടുത്തിയതു വഴി, സോണിയാ ഗാന്ധിയുടെ രാഹുൽ ഗാന്ധിയും ഗുരുതരമായ നിയമലംഘനം നടത്തിയെന്നും പരാതിയിൽ രേഖപ്പെടുത്തിയിരിക്കുന്നു.
അസ്സോസ്സിയേറ്റഡ് ജേണൽസ് ലിമിറ്റഡ്
1937 നവംബർ 20 ന് ജവഹർലാൽ നെഹ്രുവിന്റെ നേതൃത്വത്തിൽ തുടങ്ങിയ ഒരു കമ്പനിയാണ് അസ്സോസ്സിയേറ്റഡ് ജേണൽസ് ലിമിറ്റഡ്.
ന്യൂഡെൽഹി, ബഹാദൂർ സഫർ മാ‍ർഗിലെ ഹെറാൾഡ് ഹൗസിലായിരുന്നു കമ്പനിയുടെ രജിസ്ട്രേഡ് ഓഫീസ്.
ഏതാണ്ട്, അയ്യായിരത്തോളം സ്വാതന്ത്ര്യസമരസേനാനികൾ ഓഹരി ഉടമകളായ ഈ കമ്പനി ആരുടേയും സ്വകാര്യ സ്വത്തല്ലായിരുന്നു.
ഏതെങ്കിലും പക്ഷപാതപരമായ നിലപാടുകൾക്കതീതമായി, സത്യസന്ധമായി വാർത്തകൾ പ്രസിദ്ധീകരിക്കുന്ന  ഒരു കമ്പനി എന്നതായിരുന്നു ഇതിന്റെ ലക്ഷ്യം.
ബ്രിട്ടീഷ് ദിനപത്രങ്ങൾക്കു ബദലായി ഇന്ത്യൻ ദിനപത്രങ്ങൾ പ്രസിദ്ധീകരിക്കുക എന്നതു കൂടി നെഹ്രുവിന്റെ ലക്ഷ്യമായിരുന്നു.
2010 സെപ്തംബർ 29 ലെ കണക്കനുസരിച്ച് 1057 ഓഹരി ഉടകമൾ അസ്സോസ്സിയേറ്റഡ് ജേണൽസ് പ്രസ്സിനുണ്ടായിരുന്നു.
2002 മാർച്ച് 22 മുതൽ മോത്തിലാൽ വോറ ആയിരുന്നു കമ്പനിയുടെ ചെയർമാൻ.
മൂന്നു പത്രങ്ങളാണ് അസ്സോസ്സിയേറ്റഡ് ജേണൽസ് ലിമിറ്റഡിനു കീഴേ പ്രസിദ്ധീകരിച്ചിരുന്നത്.
നാഷണൽ ഹെറാൾഡ്, ഇംഗ്ലീഷിലും, ഖൗമി ആവാസ്, ഉറുദുവിലും, നവജീവൻ ഹിന്ദിയിലും ആയിരുന്നു അവ.
ഡൽഹി , ലക്നൗ , ഭോപാൽ , മുംബൈ , ഇൻഡോർ , പറ്റ്ന എന്നിവിടങ്ങളിൽ വമ്പിച്ച ഭൂസ്വത്തും കമ്പനിക്കുണ്ടായിരുന്നു.
യങ് ഇന്ത്യൻ
2010 നവംബർ 23 ന് അഞ്ചു ലക്ഷം രൂപാ മൂലധനവുമായി തുടങ്ങിയ ഒരു കമ്പനിയാണ് യങ് ഇന്ത്യൻ.
നാഷണൽ ഹെറാൾഡിന്റെ കെട്ടിടത്തിൽ തന്നെയാണ് യങ് ഇന്ത്യന്റെ ഓഫീസും പ്രവർത്തിച്ചിരുന്നത്.
2010 ഡിസംബർ പതിമൂന്നിന്, രാഹുൽ ഗാന്ധി യങ് ഇന്ത്യൻ കമ്പനിയുടെ ഡയറക്ടറായി നിയമിതനായി.
അധികം വൈകാതെ, 2011 ജനുവരിയിൽ, സോണിയാ ഗാന്ധി, ഡയറക്ടർ ബോർഡംഗമായും സ്ഥാനമേറ്റെടുത്തു.
യങ് ഇന്ത്യൻ കമ്പനിയുടെ 76 ശതമാനം ഓഹരികളും, രാഹുൽ ഗാന്ധിയും, സോണിയാ ഗാന്ധിയുമാണ് കൈവശം വച്ചിരിക്കുന്നത്.
12 ശതമാനം വീതം ഓഹരികൾ മോത്തിലാൽ വോറക്കും, ഓസ്കാർ ഫെർണാണ്ടസിനും ഉണ്ട്.
സോണിയാ ഗാന്ധിയും മകൻ രാഹുൽ ഗാന്ധിയും അവരുട വിധേയരും അടങ്ങുന്ന ഒരു സംഘം, കോടികൾ വിലമതിക്കുന്ന അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിയെ ചതിയിലൂടെ കൈവശമാക്കി എന്നു കാണിച്ചുകൊണ്ട്, സുബ്രഹ്മണ്യൻ സ്വാമി ഡൽഹി കോടതി മുമ്പാകെ  2012 നവംബർ ഒന്നിന് ഒരു സ്വകാര്യ അന്യായം സമർപ്പിച്ചു.
ഈ ഏറ്റെടുക്കലിലൂടെ, നാഷണൽ ഹെറാൾഡ്, ഖവാമി ആവാസ്, എന്നീ പത്രങ്ങളും, ഡൽഹിയിലും, ഉത്തർപ്രദേശിലുമുള്ള കോടിക്കണക്കിനു രൂപ വിലമതിക്കുന്ന ഭൂസ്വത്തുക്കളും, രാഹുലിന്റേയും, സോണിയയുടേയും കൈവശത്തിലായി എന്നും പരാതിയിൽ ആരോപിച്ചിരിക്കുന്നു.
ഡൽഹിയിൽ യങ് ഇന്ത്യ ഏറ്റെടുത്ത അസ്സോസ്സിയേറ്റഡ് ജേണൽസ് പ്രസ്സിന്റെ സ്ഥലം, സർക്കാർ പത്രപ്രവർത്തനം സംബന്ധിച്ച കാര്യങ്ങൾക്കായി വിട്ടുകൊടുത്തതാണെന്നും, എന്നാൽ അതിനു വിരുദ്ധമായി യങ് ഇന്ത്യൻ അവിടെ പാസ്പോർട്ട് സേവാ കേന്ദ്രങ്ങൾ നടത്തി എന്നും സ്വാമി ആരോപിക്കുന്നു.
ഇതിലൂടെ ലക്ഷക്കണക്കിനു രൂപാ, യങ് ഇന്ത്യൻ വരുമാനം എന്ന രീതിയിൽ കൈക്കലാക്കിയതും, നിയമവിരുദ്ധമാണ്.
അസ്സോസ്സിയേറ്റഡ് ജേണൽസ് ലിമിറ്റഡ് ഏറ്റെടുക്കാൻ,യങ് ഇന്ത്യൻ കമ്പനിക്ക് ഇന്ത്യൻ നാഷണൽ കോൺഗ്രസ്സ് 90 കോടി ഇന്ത്യൻ രൂപ വായ്പ അനുവദിച്ചിരുന്നു.
ഇത് ചട്ടവിരുദ്ധമെന്നും സ്വാമി ആരോപിക്കുന്നു.
ഇന്ത്യയിലെ ഒരു രാഷ്ട്രീയപാർട്ടിക്കും, വാണിജ്യാവശ്യങ്ങൾക്കു വേണ്ടി, വായ്പ നൽകാൻ നിയമം അനുവദിക്കുന്നില്ല.
അസ്സോസ്സിയേറ്റഡ് പ്രസ്സ് ഏറ്റെടുക്കാൻ മാത്രമാണീ വായ്പ എന്നും, ഇതിനു പുറകിൽ യാതൊരു വാണിജ്യ താൽപര്യങ്ങളില്ലെന്നും, കോൺഗ്രസ്സ് സ്വാമിയുടെ ആരോപണങ്ങൾക്കു മറുപടിയായി വ്യക്തമാക്കി.
കേസ് റദ്ദാക്കണമെന്നു കാണിച്ച്, സോണിയയും, രാഹുലും, കോടതിയിൽ പരാതി സമർപ്പിച്ചുവെങ്കിലും, ഇരുവർക്കെതിരേയും, കേസെടുക്കാൻ പ്രഥമദൃഷ്ടിയാൽ തെളിവുകളുണ്ടെന്നു കോടതി നിരീക്ഷിച്ചു.
രാഹുലിനോടും, സോണിയയോടും കോടതിയിൽ ഹാജരായി തങ്ങളുടെ ഭാഗം ന്യായീകരിക്കാൻ കോടതി സമ്മൺസ് അയച്ചു.
2014 ഓഗസ്റ്റ് ഏഴാം തീയതിക്കു മുമ്പായി കോടതിയിൽ ഹാജരാവാൻ, സോണിയാ ഗാന്ധി, രാഹുൽ ഗാന്ധി, മോത്തിലാൽ വോറ, ഓസ്കാർ ഫെർണാണ്ടസ്, സുമൻ ദുബേ, സത്യൻ പിത്രോദ എന്നിവരോട് ഡൽഹി കോടതി ജഡ്ജിയായ ശ്രീമതി. ഗോമതി മനോക്ഷ സമ്മൺസ് അയച്ചു.
ജനങ്ങളുടെ പണം, സ്വകാര്യമായി കയ്യടക്കാൻ വേണ്ടി രൂപം കൊടുത്ത ഒരു തട്ടിപ്പു കമ്പനി മാത്രമാണ് യങ് ഇന്ത്യൻ ലിമിറ്റഡ് എന്ന് കോടതി നിരീക്ഷിച്ചു.
പ്രതിപ്പട്ടികയിലുള്ള എല്ലാവരും തന്നെ, ഈ തട്ടിപ്പിനു വേണ്ടി ഗൂഢാലോചന നടത്തി എന്നും കോടതി കണ്ടെത്തി.
അപ്പീൽ
മെട്രോപൊലീറ്റൻ കോടതി പുറപ്പെടുവിച്ച സമ്മൺസിനെതിരേ പ്രതിഭാഗം, ഡെൽഹി ഹൈക്കോടതിയിൽ അപ്പീൽ നൽകി.
ഹൈക്കോടതി, ഈ സമ്മൺസ് ഒരാഴ്ചക്കാലത്തേക്ക് താൽക്കാലികമായി മരവിപ്പിച്ചു.
നാഷണൽ ഹെൽത്ത് ആന്റ് ഫാമിലി പ്ലാനിങ് കമ്മീഷൻ
നാഷനൽ ഹെൽത്ത് ആന്റ് ഫാമിലി പ്ലാനിങ് കമ്മീഷൻ' ( എൻ‌എച്ച്‌എഫ്‌പി‌സി ) ചൈനയിലെ സ്റ്റേറ്റ് കൗൺസിലിന് കീഴിലുള്ള കാബിനറ്റ്തല എക്സിക്യൂട്ടീവ് വകുപ്പാണ്.
മെയിൻ ലാന്റ് ചൈനയിലെ പൗരന്മാർക്കും സന്ദർശകർക്കും ആവശ്യമായ വിവരങ്ങൾ നൽകൽ, ആരോഗ്യ അവബോധവും വിദ്യാഭ്യാസവും ഉയർത്തുക, കുടുംബാസൂത്രണം, ആരോഗ്യ സേവനങ്ങളുടെ ലഭ്യത ഉറപ്പാക്കുക, ആരോഗ്യ സേവനങ്ങളുടെ ഗുണനിലവാരം നിരീക്ഷിക്കുക, ജനസംഖ്യാനിയന്ത്രണവും കുടുംബാസൂത്രണംവും ഉറപ്പാക്കുക എന്നിവയാണിതിന്റെ ലക്ഷ്യങ്ങൾ.
2018 മാർച്ചിൽ മന്ത്രാലയം പിരിച്ചുവിടുകയും ഇതിന്റെ പ്രവർത്തനങ്ങൾ ദേശീയ ആരോഗ്യ കമ്മീഷൻ എന്ന പുതിയ ഏജൻസിയിൽ സംയോജിപ്പിക്കുകയും ചെയ്തു.
മുൻ ആരോഗ്യ മന്ത്രാലയം, നാഷനൽ പോപ്പുലേഷൻ ആന്റ് ഫാമിലി പ്ലാനിങ് കമ്മീഷൻ എന്നിവ ചേർത്താണ് ഈ മന്ത്രാലയം ആരംഭിച്ചത്.
2013 ലെ നാഷണൽ പീപ്പിൾസ് കോൺഗ്രസിലാണ് ഇത് പ്രഖ്യാപിച്ചത്.
മന്ത്രിമാരുടെ പട്ടിക ദേശീയ ആരോഗ്യ കുടുംബ ആസൂത്രണ കമ്മീഷന്റെ ചുമതലയുള്ള മന്ത്രി № പേര് ഓഫീസ് എടുത്തു ഇടത് ഓഫീസ് 1 ലി ബിൻ 16 മാർച്ച് 2013 മാർച്ച് 2018 2 മാ സിയാവേയ് മാർച്ച് 2018 നലവിൽിൻ ഇതും കാണുക മെയിൻ‌ലാൻ‌ഡ് ചൈനയുടെ കുടുംബാസൂത്രണ നയം ഒറ്റക്കുട്ടി നയം അവലംബം
പുറംകണ്ണികൾ ദേശീയ ആരോഗ്യ കുടുംബ ആസൂത്രണ കമ്മീഷൻ ദേശീയ ആരോഗ്യ കുടുംബ ആസൂത്രണ കമ്മീഷൻ (in Chinese) ആരോഗ്യമന്ത്രാലയം സംസ്ഥാന കൗൺസിൽ ആരോഗ്യ മന്ത്രാലയം Archived 2017-11-12 at the Wayback Machine .
(in Chinese) "ക്രിട്ടിക്കൽ ഹെൽത്ത് ലിറ്ററസി: എ കേസ് സ്റ്റഡി ഫ്രം ചൈന ഇൻ സ്കിസ്റ്റോസോമിയാസിസ് കൺട്രോൾ" ചൈനയിലെ "കുട്ടികളുടെ ആരോഗ്യവും പരിചരണവും".
മിഷിഗൺ സർവകലാശാലയിലെ "ചൈനയുടെ ആരോഗ്യ മന്ത്രാലയവും ചൈനീസ് നഴ്സിംഗ് അസോസിയേഷനുമായുള്ള ബന്ധം" .
നാഷനൽ ഇലക്ട്രോണിക് ഫണ്ട് ട്റാൻസ്ഫർ
മറ്റൊരാളുടെ അക്കൗണ്ടിലേക്ക് ബാങ്ക് അക്കൗണ്ടിലൂടെ തന്നെ പണം കൈമാറ്റം ചെയ്യുന്നതിന് ഉള്ള ഇലക്ട്രോണിക് പേമെന്റ്റ് സംവിധാനം .
എൻഇഎഫ്ടി സംവിധാനത്തിലൂടെ പരിധിയിലാതെ തുക കൈമാറാം.
എന്നാൽ ഒരു കൈമാറ്റതിൽ അനുവദനീയമായ പരിധി 5000 രൂപയാണ്.
നാഷണൽ ഹോർട്ടിക്കൾച്ചർ ബോർഡ്
ഭാരതത്തിലെ കേന്ദ്രസർക്കാരിന്റെ നേരിട്ടുള്ള നിയന്ത്രണത്തിൽ പ്രവർത്തിക്കുന്ന ഒരു സ്ഥാപനമാണ് നാഷണൽ ഹോർട്ടിക്കൾച്ചർ ബോർഡ് .
ഇതിന്റെ കേരളത്തിലെ ആസ്ഥാനം തിരുവനന്തപുരത്ത് സ്ഥിതിചെയ്യുന്നു.
വിവിധ കാർഷിക വിളകളുടെ കൃഷി, അവയുടെ മൂല്യ വർദ്ധനവ്, സംഭരണം, വിതരണം തുടങ്ങിയവയ്ക്ക് ധനസഹായം നൽകുക എന്നതാണ് ഈ സ്ഥാപനത്തിന്റെ ഉദ്ദേശ്യം.
വിളകൾക്കുള്ള സബ്സിഡി, ടിഷ്യൂ കൾച്ചർ ലാബുകളുടെ നിർമ്മാണം, ഗ്രീൻ ഹൗസ്, പോളീ ഹൗസ് എന്നിവയുടെ നിർമ്മാണം, മണ്ണ്, ജല സംരക്ഷണം , മഴവെള്ളക്കൊയ്ത്ത് , നവീന രീതിയിലുള്ള ജലസേചനം, നഴ്സറികൾ, ജൈവകൃഷി , സങ്കരവിത്തുത്പാദനം, ജൈവ വള കീടനാശിനികളുടെ നിർമ്മാണം, തേനീച്ച വളർത്തൽ എന്നിവയ്ക്കും കയറ്റുമതിയെ മുൻ നിർത്തിയുള്ള യൂണിറ്റുകൾ, സഹകരണ സംരംഭങ്ങൾ, പട്ടികജാതി - പട്ടികവർഗ്ഗങ്ങളുടേയും സ്ത്രീകളുടേയും സംരംഭങ്ങൾ എന്നിവയ്ക്കാണ് ഈ സ്ഥാപനം ധനസഹായങ്ങൾ നൽകുന്നത്.
നാഷനൽ സ്റ്റോക്ക് എക്സ്ചേഞ്ച് സൂചിക NSE building at BKC, Mumbai
ഭാരതത്തിലെ ഓഹരി വിപണിയുമായി ബന്ധപ്പെടുന്നതാണ് നാഷനൽ സ്റ്റോക്ക് എക്സ്ചേഞ്ച്-50 സൂചിക .
(NSE).
ഇതിനെ നിഫ്റ്റി-50 എന്നും  വിശേഷിപ്പിയ്ക്കാറുണ്ട്.
1996 ഏപ്രിൽ മാസത്തിൽ ഇതു നിലവിൽ വന്നു.
ഈ സൂചികയുടെ (INDEX)അടിസ്ഥാനവർഷമായി തെരഞ്ഞെടുത്തിരിയ്ക്കുന്നത് 1995 ആണ് .
ഇതിന്റെ അടിസ്ഥാന മൂല്യം  1000 എന്നു കണക്കാക്കപ്പെട്ടിരിയ്ക്കുന്നു.
മൂലധനവിപണിയുടെ മാറ്റത്തിനനുസരിച്ച് സൂചികകളിലും  നിരന്തരം  മാറ്റങ്ങളുണ്ടാകാം.
ഫെർവാണി കമ്മറ്റിയുടെ ശുപാർശ പ്രകാരമാണ് ഓഹരിവിനിമയത്തിനും മറ്റുമായി ഒരു ദേശീയസ്ഥാപനം  രൂപീകരിയ്ക്കപ്പെട്ടത്.
1956 ലെ സെക്യൂരിറ്റീസ് കോൺട്രാക്റ്റ് ആക്ട് ആണ് ഇതിനു നിയമസാധൂകരണം  നല്കിയത്.
അവലംബം പുറംകണ്ണികൾ National Stock Exchange of India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് NCFM Exam Model Test Papers NIFTY Daily Trading levels Report NSE Trading Holidays 2013
നാഷി ഭാഷ ഇംഗ്ലീഷ് വിലാസം https://ml.wikipedia.org/wiki/Naxi_language
സിനോ തിബെത്തൻ ഭാഷാ കുടുംബത്തിൽ പെട്ട ഒരു ആദിമ ഭാഷയാണ് നാഷി .
നാഖി, നസി, ലോമി, മോസോ, മോ സു എന്നീ പേരുകളിലും ഈ ഭാഷ അറിയപ്പെടുന്നുണ്ട്.
ചൈനയിലെ യുന്നാൻ പ്രവിശ്യയിലെ യുലോങ് നാഷി സ്വയംഭരണ കൺട്രിയിലെ ലിജിയാങ് നഗരത്തിലും സമീപ പ്രദേശങ്ങളിലും ജീവിക്കുന്ന ജനങ്ങളാണ് പ്രധാനമായും നാഷി ഭാഷ സംസാരിക്കുന്നത്.
നാഷി ജനങ്ങളും ഈ ഭാഷ സംസാരിക്കുന്നുണ്ട്.
ഔദ്യോഗികമായി നിർവചിക്കപ്പെട്ട വംശീയതയോ അല്ലെങ്കിൽ ഭാഷാപരമായ ഒരു ഏകീകരണമോ ഈ ഭാഷയ്ക്ക് ഇല്ല.
നാഷി ആയി രജിസ്റ്റർ ചെയ്യപ്പെടാത്ത നാഷി സംസാരിക്കുന്നവരും എന്നാൽ, ഔദ്യോഗികമായി നാഷി ജനങ്ങളായി പരിഗണിക്കുന്ന നാഷി ഭാഷ സംസാരിക്കാത്തവരും ഉണ്ട്.
ചൈനീസ് പണ്ഡിതൻമാരുടെ അഭിപ്രായത്തിൽ നായിക് ഭാഷകൾ ലോലോ ബർമ്മീസ് ഭാഷകളിൽ പെട്ടതാണ്.
ലോലോയിഷ് ഭാഷകളുടെ ശാഖയിൽ പെട്ട നാക്ഷിശിന്റെ ഭാഗമാണ് നാഷി എന്നാണ് സിവോ ലാമ (2012) വർഗീകരിച്ചത്.
അങ്ങനെയാണെങ്കിലും, 1975ന്റെ തുടക്കത്തിൽ, സിനോ തിബെത്തൻ ഭാഷാ പണ്ഡിതൻ ഡേവിഡ് ബ്രാഡ്‌ലി വ്യക്തമാക്കുന്നത്, നാഷി ഭാഷ ലോലോയിഷിന്റെ ഭാഗമാണെന്ന് പറയാവുന്ന പുതുമകൾ ഒന്നും പങ്കുവെക്കാനില്ലെന്നാണ്.
നാഷി ഭാഷയുടെ സ്ഥാനം സംബന്ധിച്ച് ഇപ്പോഴും അവ്യക്തവും ഏറെ ഊഹങ്ങളും നിലനിൽക്കുന്നുണ്ടെന്നാണ് തുർഗുഡ്, ലോ പൊല്ല (2003) എന്നിവർ പറയുന്നത്.
നാഷി ഭാഷയെ സിനോ തിബെത്തനിൽ പുനർ വർഗീകരിക്കാനാവില്ലെന്നാണ് ഇവരുടെ അഭിപ്രായം.
സിനോ തിബെത്തൻ വിഭാഗത്തിലെ നായിഷ് ലോവർ ലെവൽ ഉപവിഭാഗമായാണ് നാഷി ഭാഷയെ ഗുല്ല്യോം ജാക്‌സ്, അലെക്‌സിസ് മിച്ചൗഡ് എന്നവർ വർഗീകരിച്ചിരിക്കുന്നത്.
നായിഷ്, നായികിന്റെ ഭാഗമാണ്.
ഇത് നാ ഖിയാനിഖ് ശാഖയിൽ പെട്ടതാണെന്നാണ് അഭിപ്രായം.
വിശാലമായ അർത്ഥത്തിൽ നാഷി ഭാഷയെ ( നാ, േെമാസാ ഉൾപ്പെടെ) തുടക്കത്തിൽ രണ്ടായി തിരിച്ചിരുന്നു.
ഭാഷാ പണ്ഡിതൻമാരായ ഹി ജിറൻ, ജിയാങ് ശുയി എന്നിവരാണ് നാഷി ഭാഷയെ പ്രാധാനമായും രണ്ടു ക്ലസ്റ്ററുകളായി തിരിച്ചത്.
പടിഞ്ഞാറൻ നാഷി - Western Naxi , പൗരസ്ത്യ നാഷി - Eastern Naxi എന്നിങ്ങനെയാണ് ഈ തരം തിരിവ്.
പടിഞ്ഞാറൻ നാഷി
മിക്കവാറും ഏകജാതീയമാണ് ഈ ഭാഷാ വകഭേദം.
ഈ രൂപം പ്രധാനമായും സംസാരിക്കുന്നത് ലിജിയാങ്, സോങ്ഡിയൻ (സാന്ഗ്രിലാ), വിക്‌സി, യോങ്‌ശെൻഗ് കൺട്രി എന്നിവിടങ്ങളിലാണ്.
പടിഞ്ഞാറൻ നാഷി സംസാരിക്കുന്ന ജനങ്ങൾ ഹെഗിങ്, ജിയാൻചുവാൻ, ലാൻപിങ്, ദെഖിൻ, ഗോൻങ്ഷാൻ, നിന്ങ് ലാൻഡ്, യാൻബിയാൻ, തിബെത്തിലെ മാൻകാങ് എന്നിവിടങ്ങളിലും സംസാരിക്കുന്നുണ്ട്.
240,000 ജനങ്ങൾ ഈ ഭാഷ സംസാരിക്കുന്നുണ്ട്.
പടിഞ്ഞാറൻ നാഷിയിൽ ഡയൻ , ലിജൻഗ്ബ , ബാവോഷാൻശു എന്നിവയുടെ വകഭേദങ്ങൾ അടങ്ങിയയിരിക്കുന്നു.
ഡയൻ - 大研镇 - ലിജാങ് നഗരത്തിൽ സംസാരിക്കുന്ന ഭാഷയാണിത്.
കൂടാതെ  ബൈസാജെ, ശുഹെജെ, ഡവോക്‌സിൻ, ഡെവോക്‌സായി, ഗൗങ്‌സായി എന്നിവിടങ്ങളിലായി 50,000ൽ അധികം പേർ സംസാരിക്കുന്നു.
ലിജൻഗ്ബ-丽江坝 ലിജിയാങ് കൺട്രിയിലെ നല്ലൊരു വിഭാഗം ജനങ്ങളും സംസാരിക്കുന്ന ഭാഷയാണ്.
ഷോങ്ദിയയാൻ വിക്‌സി, യോങ്‌ഷെൻഗ്, ദെഖിൻ, ഗോങ്ഷാൻ എന്നിവിടങ്ങളിലായ 180,000 ജനങ്ങൾ സംസാരിക്കുന്നു.
ബാവോഷാൻശു -  宝山州: ബവോഷാനിലും ഗുവോലുവോ, ലിജിയാങ് കൺട്രി എന്നിവിടങ്ങളിൽ 10,000ൽ അധികം പേരുടെ സംസാര ഭാഷയാണിത്.
പൗരസ്ത്യ നാഷി
പരസ്പരം അസ്പഷ്ടമായ നിരവധി വൈവിധ്യങ്ങൾ അടങ്ങിയ ഭാഷാ വകഭേദമാണ് പൗരസ്ത്യ നാഷി ഭാഷ.
യൻയുവാൻ, മുലി, യാൻബിയാൻ പ്രദേശങ്ങളിലാണ് ഇവ പ്രധാനമായും സംസാരിക്കുന്നത്.
ശാങ്‌സിദാനിലെ യോങ്‌ഷേങ്, ഹയ്‌ലോങിലെ ലിജിയാങ്, ഫെങ്ക് എന്നീ പ്രദേശങ്ങളിലും കിഴക്കൻ നാഷി (പൗരസ്ത്യ നാഷി ) സംസാരിക്കുന്നുണ്ട്.
മൊത്തം നാൽപ്പതിനായിരത്തിൽ അധികം ജനങ്ങൾ ഈ ഭാഷ സംസാരിക്കുന്നുണ്ടെന്നാണ് കണക്ക്.
2000ൽ ചൈനയിൽ നടന്ന സെൻസസ് പ്രകാരം, 310,000 ജനങ്ങൾ നാഷി ഭാഷ സംസാരിക്കുന്നുണ്ട്.
ഒരു ലക്ഷം പേർ ഒരൊറ്റ ഭാഷ മാത്രം സംസാരിക്കുന്നവരാണ്.
ഏകദേശം 170,000 പേർ ചൈനീസ്, തിബെത്തൻ, ബായി അല്ലെങ്കിൽ ഇംഗ്ലീഷ് ഭാഷകൾ രണ്ടാം ഭാഷയായി ഉപയോഗിക്കുന്നുണ്ട്.
ഏകദേശം ഇവർ എല്ലാം യുന്നാൻ പ്രവിശ്യയിലാണ് ജീവിക്കുന്നത്.
എന്നാൽ, കുറച്ചുപേർ ബർമ്മയിലും വസിക്കുന്നുണ്ട്.
നാഷി ഭാഷ സാധാരണയായി ദൈനംദിന ജീവിതത്തിൽ ഉപയോഗിക്കുന്നത് നാഷി ജനങ്ങളാണ് .
എന്നാൽ, നാഷി ഭാഷ ഉടൻ അപ്രത്യക്ഷമായേക്കാവുന്ന ഒരു അപകടാവസ്ഥയിലാണ് ഇപ്പോൾ.
എഴുത്ത് സാക്ഷരത ഇപ്പോഴും അപൂർവ്വമാണ്.
ലാറ്റിൻ അക്ഷരത്തിലും ഗെബ ലിപിയിലുമാണ് നാഷി ഭാഷ എഴുതുന്നത്.
തേക്കടി ബോട്ടപകടം ഇംഗ്ലീഷ് വിലാസം https://ml.wikipedia.org/wiki/Thekkady_boat_tragedy
2009 സെപ്റ്റംബർ 30-ന് ‌ വൈകുന്നേരം 4 മണിയോടെ തേക്കടിയിൽനിന്ന് മുല്ലപ്പെരിയാറിലേക്ക് പോകുകയായിരുന്ന കെ.ടി.ഡി.സിയുടെ ജലകന്യക എന്ന ബോട്ട് അപകടത്തിൽപ്പെട്ടു.
76 യാത്രക്കാരുമായി സഞ്ചരിക്കുകയായിരുന്ന ഈ ബോട്ട് പുറപ്പെട്ടിടത്തു നിന്ന് 12 കിലോമീറ്റർ അകലെ മണക്കാവല എന്ന പ്രദേശത്തു വെച്ചാണ്‌ മറിഞ്ഞത്.
ആകെ സഞ്ചാരികളിൽ 46 പേർ ബോട്ടപകടത്തിൽ മരിച്ചു .
കാരണം രക്ഷാപ്രവർത്തനങ്ങൾ
76 പേരുമായി സഞ്ചരിക്കുകയായിരുന്ന ബോട്ടിലെ വിനോദ സഞ്ചാരികൾ കരയിൽ കാട്ടാനക്കൂട്ടത്തെ കണ്ടതോടെ ഒരു വശത്തേക്കു നീങ്ങി.
ഇതു കാരണം ബോട്ടിന്റെ നിയന്ത്രണം നഷ്ടപ്പെടുകയും ചെയ്തു എന്നാണ്‌ പ്രാഥമിക നിഗമനം .
മരണപ്പെട്ടവരിൽ ഭൂരിഭാഗം പേരും അന്യസംസ്ഥാനങ്ങളിൽ നിന്നുള്ളവരോ വിദേശികളോ ആണ്‌.
മരിച്ചവരിൽ 11 സ്ത്രീകളും 13 കുട്ടികളും ഉൾപ്പെടുന്നു .
മരിച്ചവരിൽ രണ്ട് പേർ മുംബൈ സ്വദേശികളും രണ്ടു പേർ തമിഴ്‌നാട് സ്വദേശികളുമാണ് .
അന്വേഷണങ്ങൾ അപകടത്തിനു ശേഷം തീരത്ത് കയറ്റി സൂക്ഷിച്ചിരിക്കുന്ന ജലകന്യക ബോട്ട്
ക്രൈംബ്രാഞ്ച് കോട്ടയം ഓഫീസാണ് ആദ്യം തേക്കടി ബോട്ടുദുരന്ത അന്വേഷണം ആരംഭിച്ചത്.
ജസ്റ്റീസ് ഇ.
മൊയ്തീൻ കുഞ്ഞ് കമ്മീഷനാണ്  തുടരന്വേഷണം നടത്തിയത്.
കൊച്ചി സർവകലാശാലയിലെ ഷിപ്പിംഗ് ടെക്‌നോളജി വിഭാഗം മുൻ തലവനും ഷിപ്പിംഗ് സാങ്കേതിക വിദഗ്ദ്ധനുമായ ഡോ.എസ്.കെ. പ്യാരിലാൽ അപകടമുണ്ടാക്കിയ ബോട്ടിന്റെ ചരിവ് നിർമ്മാണത്തിലെ പിഴവ് എന്നിവ സംബന്ധിച്ച് പരിശോധന നടത്തുകയും ക്രൈംബ്രാഞ്ചിനു റിപ്പോർട്ട് സമർപ്പിക്കുകയും ചെയ്തു.
ഈ അടിസ്ഥാനത്തിൽ കമ്മീഷൻ പ്യാരിലാലിന്റെ മൊഴിയെടുത്തു.
ബോട്ടിന്റെ നിർമ്മാണ പിഴവുകൾ കംപ്യൂട്ടർ സോഫ്റ്റ്‌വേറിന്റെ സഹായത്തോടെ പ്യാരിലാൽ കമ്മീഷൻ മുമ്പാകെ അവതരിപ്പിച്ചു.
അവലംബം ↑ {{ cite news }} : Check date values in: | accessdate= and | date= ( help ) ↑ ↑ ↑ {{ cite news }} :  CS1 maint: unrecognized language ( link ) Thekkady boat tragedy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തേങ്ങച്ചക്ക തേങ്ങച്ചക്ക
തേങ്ങയുടെ വലിപ്പമുള്ള ഒരിനം ചക്കയാണ് തേങ്ങച്ചക്ക .
വിവിധയിടങ്ങളിൽ ഉണ്ടച്ചക്ക, മണിയൻ ചക്ക, താമരച്ചക്ക, മുട്ടച്ചക്ക എന്നെല്ലാം പറയാറുണ്ട്.
തേങ്ങച്ചക്ക ആർട്ടോ കാർപ്പസ് വിഭാഗത്തിൽപ്പെടുന്നവയാണ്.
തേങ്ങച്ചക്ക സാധാരണ ചക്കപോലെ തന്നെ കറി വെയ്ക്കാൻ നല്ലതാണ്.
ഇതിന്റെ പ്ലാവിനും സാധാരണ കാണുന്ന പ്ലാവിന്റെ രൂപമാണ്.
അതേസമയം ഇലകൾ പ്ലാവിലകളിൽ നിന്ന് വ്യത്യാസപ്പെട്ടിരിക്കുന്നു.
ചുളയ്ക്ക് പഴുത്താൽ നല്ല മധുരമാണ്.
ചക്കക്കുരുവിന് നല്ല സ്വാദും.
ഒരു പ്ലാവിൽ 300 മുതൽ 600വരെ ചക്കകൾ ഉണ്ടാവും.
ഇവ പ്ലാവിന്റെ ചുവടുമുതൽ ശിഖരം വരെ നിറച്ചുണ്ടാവും.
ചിത്രശാല തേങ്ങച്ചക്കകൾ - വാഴച്ചാലിൽ പുഴയുടെ തീരത്ത് വിൽക്കുവാൻ വെച്ചിരിക്കുന്നതാണ് അവലംബം
തേങ്ങയേറും പാട്ടും ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഏപ്രിൽ മുതൽ തുടരുന്നു.
വേട്ടയ്ക്കൊരുമകൻ , അയ്യപ്പൻ തുറ്റങ്ങിയ ദേവതമാരുടെ അമ്പലങ്ങളിലും കാവുകളിലും നടത്താറുള്ള ഒരു വിശേഷാടിയന്തിരമാണു തേങ്ങ പൊളിയും പാട്ടൂം (തേങ്ങയേറും പാട്ടും).
തേങ്ങയേറ് ഇംഗ്ലീഷ് വിലാസം https://ml.wikipedia.org/wiki/Thengayeru തേങ്ങാക്കല്ല്
ദേവപ്രീതിക്കായി പൊതിച്ച തേങ്ങ എറിഞ്ഞുടയ്ക്കുന്ന ചടങ്ങാണ് തേങ്ങയേറ് .
ക്ഷേത്രം , കാവ് , തെയ്യക്കോലം കെട്ടിയാടുന്ന പതി തുടങ്ങിയവയിലാണ് ഈ ചടങ്ങ് നടത്താറുള്ളത്.
തേങ്ങയേറ് ചടങ്ങ് കാണുന്നതിന് വൻ ജനാവലിയെത്താറുണ്ട് , ഇത് നടത്തുന്നതിന് പ്രത്യേക തറകെട്ടി അതിൽ തേങ്ങാക്കല്ല് സ്ഥാപിക്കാറുണ്ട്.
കല്ലൊപ്പിക്കൽ ചടങ്ങിനു ശേഷമാണ് തേങ്ങയേറ് നടത്തുന്നത് അവലംബം ↑ http://www.mathrubhumi.com/kasaragod/malayalam-news/palakkunnu-malayalam-news-1.1598386%7C%5Bപ്രവർത്തിക്കാത്ത+കണ്ണി%5D മാതൃഭൂമി ദിനപത്രം ↑ http://www.mathrubhumi.com/kozhikode/kozhikode/balusseri-1.697262%5Bപ്രവർത്തിക്കാത്ത+കണ്ണി%5D ↑ http://www.malabarflash.com/2016/12/palakunnu-maruputhari.html
തേങ്കുറിശ്ശി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thenkurissi_Gramapanchayath തേങ്കുറിശ്ശി തേങ്കുറിശ്ശി 10°42′N 76°37′E ﻿ / ﻿ 10.70°N 76.62°E ﻿ / 10.70; 76.62 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 29.92 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 25307 ജനസാന്ദ്രത 846/ ച.
പാലക്കാട്  ജില്ലയിലെ ആലത്തൂർ താലൂക്കിൽ കുഴൽമന്ദം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തേങ്കുറിശ്ശി ഗ്രാമപഞ്ചായത്ത് .
1962-ലാണ് തേങ്കുറിശ്ശി, വിളയന്നൂർ, വിളയൽ‍, ചാത്തന്നൂർ‍, മഞ്ഞളൂർ, വെമ്പല്ലൂർ എന്നീ പ്രദേശങ്ങളെ ഏകീകരിച്ചുകൊണ്ട് തേങ്കുറിശ്ശി ഗ്രാമപ്പഞ്ചായത്ത് രൂപീകരിച്ചുകൊണ്ടുള്ള ഉത്തരവ് നടന്നത്.
1964 ജനുവരി 1-ാം തീയതിയാണ് തേങ്കുറിശ്ശി ഗ്രാമപഞ്ചായത്ത് നിലവിൽ വന്നത്.
29.92 ചതുരശ്ര കിലോമീറ്റർ വിസ്തീർ‍ണ്ണമുള്ള പഞ്ചായത്തിന്റെ അതിരുകൾ വടക്ക് കണ്ണാടി , കുഴൽമന്ദം ഗ്രാമപഞ്ചായത്തുകൾ‍, തെക്ക് എരിമയൂർ ‍, കൊടുവായൂർ ‍, പല്ലശ്ശന ഗ്രാമപഞ്ചായത്തുകൾ‍, കിഴക്ക് കൊടുവായൂർ ‍, പെരുവെമ്പ് ഗ്രാമപഞ്ചായത്തുകൾ, പടിഞ്ഞാറ് കുഴൽമന്ദം , എരിമയൂർ ഗ്രാമപഞ്ചായത്തുകൾ എന്നിവയാണ്.
വാർഡുകൾ17 അവലംബം http://www.trend.kerala.gov.in Archived 2019-09-02 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ തേങ്കുറിശ്ശി ഗ്രാമപഞ്ചായത്ത്
തേങ്ങ പൊളിക്കുന്ന ഉപകരണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തേങ്ങാപ്പൊതിയന്ത്രം
ഇത് തേങ്ങ അഥവാ നാളികേരം ഉപയോഗിക്കുന്നതിനായി അതിന്റെ ചകിരി  പൊതിക്കുന്നതിന് ( പൊളിക്കുന്നതിനു  )വേണ്ടി ഉപയോഗിക്കുന്ന ഒരു ലഘു യന്ത്രമാണ്.
രണ്ട് മുതൽ മൂന്ന് അടി വരെ ഉയരമുള്ള ഈ ഉപകരണം ഇരുമ്പ് കൊണ്ട് നിർമിച്ചതാണ്.
ഈ ഉപകരണത്തിന്റെ അടിഭാഗം പരന്നതാണ്.
ഏറ്റവും  മുകൾ ഭാഗത്തിൽ കൂർത്ത മുനകൾ ഉള്ള രണ്ട് അലകുകൾ ചേർന്ന് നിൽക്കുന്നു.
ഒരു അലക് ഉപകരണത്തിന്റെ പ്രധാനഭാഗത്തോട് യോജിച്ച അവസ്ഥയിലാണ്.
രണ്ടാമത്തെ അലക്  ഉപകരണം പ്രവർത്തിപ്പിക്കാൻ ഉപയോഗിക്കുന്ന രണ്ടടിയോളം നീളം ഉള്ള ഉരുണ്ട ഒരു കൈപ്പിടിയുമായി ബന്ധപ്പെട്ടിരിക്കുന്നു.
അലകുകൾ ചേർന്ന് നിൽക്കുമ്പോൾ കൈപ്പിടി ഉപകരണത്തിനു തിരശ്ചീനമായി നിലകൊള്ളുന്നു.
പ്രവർത്തിപ്പിക്കുന്ന വിധം
ഉപകരണത്തിന്റെ മുകൾ ഭാഗത്തെ അലകുകൾ ചേർന്ന് നിൽക്കുന്ന അവസ്ഥയിൽ നാളികേരം കൂർത്ത് അലകുകളിലേയ്ക്ക് കുത്തിയിറക്കുക.
കാലുകൾ കൊണ്ട് ഉപകരണത്തിന്റെ പരന്ന അടിഭാഗത്ത് ബലം കൊടുത്തുകൊണ്ട് കൈപ്പിടി ശക്തിയായി മുകളിലേയ്ക്ക് ഉയർത്തുക.
ഈ സമയം അലകുകൾ പരസ്പരം അകലുകയും നാളികേരത്തിന്റെ ചകിരി ചിരട്ടയിൽ നിന്ന് അടരുന്നതിനു സഹായിക്കുകയും ചെയ്യും.
ഇങ്ങനെ മൂന്നോ നാലോ തവണ ചെയ്താൽ നാളികേരത്തിൽ നിന്ന് ചകിരി മുഴുവൻ നീക്കം ചെയ്യാനാവുന്നു.
ആവശ്യം കഴിഞ്ഞാൽ വിവിധഭാഗങ്ങളാക്കി മാറ്റാവുന്ന തരത്തിൽ ഈ ഉപകരണത്തിന്റെ നവീകരിച്ച രൂപം നിലവിൽ വന്നിട്ടുണ്ട്.
കുറ്റകൃത്യങ്ങൾ
മോഷണശ്രമം അടക്കമുള്ള കുറ്റകൃത്യങ്ങളിൽ ഇരുമ്പുകൊണ്ട് നിർമിച്ച ഈ ഗാർഹികോപകരണം വിരളമായി ഉപയോഗിക്കുന്നു ചിത്രശാല തേങ്ങ പൊളിക്കുന്ന യന്ത്രം തേങ്ങ പൊളിക്കുന്ന യന്ത്രം അവലംബം പുറത്തേയ്ക്കുള്ള കണ്ണി തെങ്ങ് തെങ്ങുകയറ്റയന്ത്രം
തേക്കിൻ‌കാട് മൈതാനം
10°31′30″N 76°12′52″E ﻿ / ﻿ 10.5248753°N 76.2143645°E ﻿ / 10.5248753; 76.2143645 തേക്കിൻ‌കാട് മൈതാനം
വടക്കുംനാഥൻ ക്ഷേത്രത്തിനു ചുറ്റും 65 ഏക്കറിൽ പരന്നു കിടക്കുന്നതാണ് തേക്കിൻകാട് മൈതാനം ( English: Thekkinkadu Maidan ).
കൊച്ചിൻ ദേവസ്വം ബോർഡിന്റെ അധീനതയിലുള്ളതാണ് ഈ സ്ഥലം.
തേക്കിൻകാട് മൈതാനത്തെ ചുറ്റിയാണ് ഒരു മൈതാനത്തെ ചുറ്റിയുള്ള,  ഇന്ത്യയിലെ രണ്ടാമത്തെ വലിയ റൌണ്ട് എബൌട്ട് ആയ സ്വരാജ് റൌണ്ട് ഉള്ളത്.
ജല അതോറിറ്റിയുടെ കാര്യാലയവും കുട്ടികളുടെ നെഹ്റു പാർക്കും ഈ മൈതാനത്താണ്.
തൃശ്ശൂർ പൂരത്തിന്റെ ഭാഗമായുള്ള  കുടമാറ്റവും വെടിക്കെട്ടും ഇവിടെയാണ് നടക്കുന്നത്.
തൃശൂർ പൂരം പ്രദർശനവും മറ്റു വലിയ സമ്മേളനങ്ങളും ഈ മൈതാനത്തു തന്നെയാണ് നടക്കുക.
സ്വാതന്ത്ര്യദിനത്തിലും റിപ്പബ്ലിക് ദിനത്തിലും പതാക ഉയർത്തുന്നതും ജില്ലയിൽ ഗാഡ് ഓഫ് ഓണർ സ്വീകരിക്കുന്നതും ഈ മൈതാനത്തുതന്നെ.
വടക്കും നാഥൻ ക്ഷേത്രത്തിന് മുൻപിലായി മൂന്ന് ആലുകൾ സ്വരാജ് റൗണ്ടിനോട് ചേർന്ന് സ്ഥാപിച്ചിട്ടുണ്ട്.
വടക്കുനാഥന്റെ മുൻപിലായി നടുവിൽ ആലും (പടിഞ്ഞാറ്) വലത് ഭാഗത്തായി മണികണ്ഠനാലും (തെക്ക്) ഇടത് ഭാഗത്തായി നായ്ക്കനാലും (വടക്ക്) ഉണ്ട്.
നടുവിലാലിൽ ഗണപതി പ്രതിഷ്ഠയുണ്ട്.
മണികണ്ഠനാലിൽ ഗണപതിയും സുബ്രഹ്മണ്യനേയും പ്രതിഷ്ഠിച്ചിരിക്കുന്നു.
നിലവിൽ ഉള്ള മണികണ്ഠനാൽ , പഴയത് കട പുഴകി പോയതിന് ശേഷം 1994ൽ വച്ച് പിടിപ്പിച്ചതാണ്.
തേക്കിൻ‌കാട് മൈതാനം എന്ന പേരിന്റെ ഉത്ഭവത്തെ പറ്റി പല ഐതിഹ്യങ്ങളും ഉണ്ട്.
തദ്ദേശീയ പുരാണങ്ങൾ അനുസരിച്ച് വടക്കുംനാഥ ക്ഷേത്രത്തിനു ചുറ്റുമുള്ള പ്രദേശങ്ങൾ തേക്ക് വളർന്നുനിൽക്കുന്ന നിബിഢ വനങ്ങളായിരുന്നു.
ഈ സ്ഥലം കള്ളന്മാരുടെയും കൊള്ളക്കാരുടെയും വിഹാരരംഗമായിരുന്നു.
തസ്കര ശല്യം ഒഴിവാക്കുവാനായി ശക്തൻ തമ്പുരാൻ തേക്കിൻ‌കാട് വനം നശിപ്പിക്കുവാൻ ഉത്തരവിട്ടു.
ഇതിനെതിരെ ഉള്ള എല്ലാ എതിർപ്പുകളും നിർദ്ദയം അമർച്ചചെയ്യപ്പെട്ടു.
പാറമ്മേക്കാവ് ക്ഷേത്രത്തിലെ വെളിച്ചപ്പാട് പാറമ്മേക്കാവ് ഭഗവതി വനം നശിപ്പിക്കാൻ ആഗ്രഹിക്കുന്നില്ല എന്ന് അരുളിച്ചെയ്തു.
ശക്തൻ തമ്പുരാൻ ആ വെളിച്ചപ്പാടിന്റെ തല വെട്ടിയെടുത്തു.
http://maps.google.com/maps/ms?gl=en ie=UTF8 oe=UTF8 msa=0 msid=114038809751246788218.0004873d4c46cb6c5d0bf ചിത്രശാല തേക്കിൻ‌കാട് മൈതാനത്തിന്റെ ചിത്രങ്ങൾ തൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - തിരുവമ്പാടി തൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - പാറമേക്കാവ് തൃശൂർപൂരം - തേക്കിൻ‌കാട് മൈതാനത്തിലെ ആനകളുടെ കുളി തൃശൂർപൂരം - തേക്കിൻ‌കാട് മൈതാനത്തിലെ തിരുവമ്പാടി വിഭാഗം എഴുന്നള്ളത്ത് തേക്കിൻ‌കാട് മൈതാനത്തിലെ തൃശൂർപൂരം എഴുന്നള്ളത്ത് - 1912 തേക്കിൻ‌കാട് മൈതാനത്തിലെ തൃശൂർപൂരം പ്രദർശനത്തിന്റെ കവാടം
തേക്കൊട്ട
തേക്കൊട്ട (പണ്ട് വെള്ളം കോരൻ ഉപയോഗിക്കുന്ന സാധനം )അഥവാ തേക്കുകൊട്ട എന്നത്( കേരളത്തിൽ കൃഷി ആവശ്യത്തിനും മറ്റുമായ് കർഷകർ വെള്ളം കോരി തേകുന്നതിനുള്ള കൊട്ട ആണ്) .
പുതിയ കാർഷിക സാമഗ്രികളുടെ കടന്നു വരവിൽ മണ്മറഞ്ഞു പോയ ഒന്നാണിത്.
ചെറിയ കുളങ്ങൾ തേകി വെള്ളം വറ്റിക്കാനും തേക്കുകൊട്ട ധാരാളം ഉപയോഗിച്ചിരുന്നു.
ഇതിന്റെ മുകൾവശം ദീർഘവൃത്താകൃതിയിലായിരിക്കും.
താഴേക്ക് അത് ചുരുങ്ങിവരും.
കൊട്ടയുടെ വായിലും അടിയിലും ഓരോ കയർ കെട്ടും.
ഇവയെ യഥാക്രമം വാക്കയറെന്നും അടിക്കയറെന്നും വിളിക്കും.
കൊട്ടയിൽ വെള്ളം നിറക്കുമ്പോൾ വാക്കയർ വലിച്ച്പിടിച്ച് അടിക്കയർ അയച്ചുവിടും .
ഈ സമയത്ത് കൊട്ട ഒരുവശത്തേക്ക് ചരിയുകയും അതിൽ വെള്ളം നിറയുകയും ചെയ്യും.
പിന്നീട് വാക്കയർ അയച്ച് കൊട്ട ഉയർത്തുന്നു.
കൊട്ട തറനിരപ്പിന് സമാന്തരമാവുമ്പോൾ അടിക്കയർ വലിച്ചുമുറുക്കുകയും വാക്കയർ അയച്ചിടുകയും ചെയ്യുന്നു.
അതോടെ കൊട്ട ഒരുവശത്തേക്ക് ചെരിയുകയും വെള്ളം പുറത്തേക്കൊഴുകുകയും ചെയ്യും.
തേക്ക് ഇംഗ്ലീഷ് വിലാസം https://ml.wikipedia.org/wiki/Teak
ഒരു കഠിനമരമാണ് തേക്ക് .
(ഇംഗ്ലീഷ്:Teak; ശാസ്ത്രനാമം:Tectona grandis).
തടി ആവശ്യത്തിനായി തേക്ക് ഉപയോഗിക്കുന്നു.
1000 കൊല്ലത്തോളം തേക്ക് ഫർണിച്ചർ ഉപയോഗിക്കാനാവും.
ഏകദേശം 50 മീറ്റർവരെ ഉയരത്തിൽ വളരുന്ന തേക്കുമരം ‘തരുരാജൻ’ എന്നും അറിയപ്പെടുന്നു.
ദക്ഷിണേന്ത്യയാണ് ഉദ്ഭവസ്ഥാനം.
കേരളത്തിലെ ഇലപൊഴിയും കാടുകളിൽ തേക്ക് ധാരാളമായി വളരുന്നു.
സൂര്യപ്രകാശം ധാരാളം ലഭിക്കുന്നിടത്ത് ഉയരത്തിൽ വളരുന്ന ഇവയ്ക്ക് പൊതുവെ ശാഖകൾ കുറവായിരിക്കും.
ഏകദേശം 60 സെന്റിമീറ്റർ വരെ നീളവും അതിന്റെ പകുതി വീതിയുമുള്ള വലിയ ഇലകളാണ് തേക്കുമരത്തിന്റെ മറ്റൊരു പ്രത്യേകത.
ജൂൺ മുതൽ ഔഗസ്റ്റ് വരെ ഉള്ള മാസങ്ങളിലാണ് തേക്ക് പൂക്കുന്നത്.
ശിൽപ്പങ്ങളും ഗൃഹോപകരണങ്ങളുമുണ്ടാക്കാനുത്തമമായ ഇവയുടെ തടിയിൽ ജലാംശം പൊതുവെ കുറവായിരിക്കും.
ഇവ തെക്കെ എഷ്യയിലാണ് കണ്ടുവരുന്നത്.
കേരളത്തിലെ ഇലപൊഴിയും ആർദ്ര വനങ്ങളിൽ ആണ് കൂടുതലും കണ്ട് വരുന്നത്.
വളരെ ഉയരവും വണ്ണവുമുള്ള മരമാണിത്.
ഇവ ഏകദേശം 30-40 മീ.
ഉയരത്തിൽ വളരുന്നു.
ലോകത്തിലെ ഏറ്റവും പഴക്കമുള്ള തേക്കിൻ തോട്ടം കേരളത്തിലെ നിലമ്പൂരിലാണ് .
നിലമ്പൂരിൽ വെളിയന്തോട് ആകർഷകമായ ഒരു തേക്ക് മ്യൂസിയവും ഉണ്ട്.
ഇതിന്റെ പേര് മലയാളത്തിലെ തേക്ക് എന്ന ഉച്ചാരണത്തിൽ നിന്ന് വന്നതാണ്.
ഉച്ചാരണത്തിനെ കുറിച്ച് തമിഴ് സാഹിത്യത്തിൽ അകനാനൂറ് , പെരുമ്പാണാറ്റുപ്പടൈ എന്ന ഗാനങ്ങളിൽ പ്രതിപാദിക്കുന്നുണ്ട്.
തേക്കിന്റെ ശാസ്ത്രീയനാമം ടെക്ടോണ ഗ്രാന്റീസ് എന്നാണ്.
ലാറ്റിൻ ഭാഷയിലെ ടെക്ടോണ എന്ന വാക്കിൽ നിന്നാണ് ഇതിന്റെ ഉത്ഭവം.
ഇതിന്റെ അർഥം 'ആശാരിയുടെ സന്തോഷം' എന്നാണ്.
തേക്ക് മൂന്ന് തരത്തിൽ സാധാരണ തേക്ക് - ടെക്ടോണ ഗ്രാൻഡിസ് ദാഹത് തേക്ക് - ടെക്ടോണ ഹാമിൽടോണിയാണ ഫിലിപ്പൈൻസ് തേക്ക് - ടെക്ടോണ ഫിലിപ്പെനിസിസ് ഉപയോഗം
ഏറ്റവും കൂടുതൽ വീട്ടുപകരണനിർമ്മാണരംഗത്ത് ഉപയോഗിക്കുന്ന മരമാണ് തേക്ക്.
ചിതലുകൾ തേക്കിനെ ബാധിക്കില്ല.
വളയില്ല.
നൂറ്റാണ്ടുകളോളം തേക്ക് ഫർണിച്ചറുകൾ ഉപയോഗിക്കാം.
വലിപ്പം ഏറെയുള്ളതിനാൽ തേക്കിന്റെ ഇല ആദ്യകാലങ്ങളിൽ സാധങ്ങൾ പൊതിഞ്ഞ് കൊണ്ടുപോകുന്നതിന് ഉപയോഗിക്കാറുണ്ടായിരുന്നു.
ചിത്രശാല തേക്കിന്റെ ചിത്രങ്ങൾ തേക്കിന്റെ പൂവ് വിമൻ മെക്ക് മാൻഷ്യൻ ബാങ്കോക്ക് , തായ്‌ലാന്റ് .
ലോകത്തിലെ ഏറ്റവും വലിയ തേക്ക് കൊണ്ട് ഉണ്ടാക്കിയ കെട്ടിടം നിലമ്പൂർ തേക്ക് മ്യൂസിയത്തിലുള്ള, 450ൽ ഏറെ വർഷം പഴക്കമുള്ള തേക്കിന്റെ, മുറിച്ച ചുവടു ഭാഗം തേക്കിൻ തൈ തേക്കിൻ ഇല തേക്ക് മരം തേക്ക് മരം തേക്ക് ചെടി പ്രമാണ സൂചിക A fascination with teak - The Hindu Archived 2007-01-29 at the Wayback Machine .
In Britanica അവലംബങ്ങൾ
പി. മുഹമ്മദലി ഇംഗ്ലീഷ് വിലാസം https://ml.wikipedia.org/wiki/P.
_Mohamed_Ali
മലയാളിയായ ഒരു പ്രവാസി വ്യാപാര പ്രമുഖനും വ്യവസായിയുമാണ് ഗൾഫാർ മുഹമ്മദലി.
ഭാരത സർക്കാറിന്റ പ്രവാസി ഭാരതീയസമ്മാൻ നേടിയിട്ടുണ്ട്.